CELEX: C2005/082/36
Language: el
Date: 2005-04-02 00:00:00
Title: Υπόθεση C-53/05: Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 9 Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/17
            
         Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 9 Φεβρουαρίου 2005
   (Υπόθεση C-53/05)
   (2005/C 82/36)
   Γλώσσα διαδικασίας: η πορτογαλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Pedro Andrade και Wouter Wils, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων, στις 9 Φεβρουαρίου 2005, προσφυγή κατά της Πορτογαλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Πορτογαλική Δημοκρατία, εξαιρώντας όλες τις κατηγορίες ιδρυμάτων από την υποχρέωση καταβολής αμοιβής στους δημιουργούς για τον δημόσιο δανεισμό των έργων τους, παρέβη τις υποχρεώσεις που υπέχει από το άρθρο 5 σε συνδυασμό με το άρθρο 1 της οδηγίας 92/100/ΕΟΚ του Συμβουλίου της 19ης Νοεμβρίου 1992 (1),
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Πριν από την έκδοση της οδηγίας 92/100 το πορτογαλικό δίκαιο δεν αναγνώριζε στον δημιουργό δικαίωμα αμοιβής για τον δανεισμό του έργου του εφόσον είχε εξαντληθεί το δικαίωμα διανομής. Επί του παρόντος, το πορτογαλικό δίκαιο αναγνωρίζει μεν δικαίωμα αμοιβής, εξαιρώντας όμως από την υποχρέωση καταβολής αμοιβής όλες τις κατηγορίες ιδρυμάτων δημοσίου δανεισμού, κατά την έννοια της οδηγίας 92/100, κατέστησε το δικαίωμα αυτό κενό περιεχομένου και παρέβη τις υποχρεώσεις που υπέχει από τα άρθρα 1 και 5 της προαναφερθείσας οδηγίας.
   
      (1)  ΕΕ L 346, σ. 61.